b"\n_START_ARTICLE_\nOton de la Roche\n_START_PARAGRAPH_\nOton (gr\xc4\x8dki \xce\x8c\xce\xb8\xcf\x89\xce\xbd) bio je gr\xc4\x8dki plemi\xc4\x87 iz Burgundije._NEWLINE_Bio je sin plemi\xc4\x87a Poncija iz Burgundije i njegove supruge Math\xc3\xa9lie. U njegovo vrijeme su postojale dvije Burgundije, vojvodstvo i grofovija. Nije jasno iz koje je bio Oton, ali je mogu\xc4\x87e da je do\xc5\xa1ao iz mjesta zvanog La Roche-sur-l'Ognon._NEWLINE_Oton je bio lord Atene i Tebe u Gr\xc4\x8dkoj, kao i lord Arga i Naupliona te Raya (Ray-sur-Sa\xc3\xb4ne). Imao je naslov Megaskyr (\xce\xbc\xce\xb5\xce\xb3\xce\xb1\xcf\x83\xce\xba\xcf\x8d\xcf\x81). Nije jasno kada je \xe2\x80\x93 ako uop\xc4\x87e i jest \xe2\x80\x93 postao vojvoda Atene._NEWLINE_Atenska akropola je utvr\xc4\x91ena za vrijeme Otona. On je pretvorio Partenon, hram bo\xc5\xbeice Atene, u katoli\xc4\x8dku crkvu posve\xc4\x87enu Mariji, majci Isusa._NEWLINE_Oton se vratio u Burgundiju te je umro prije 1234.\n_START_SECTION_\nDjeca\n_START_PARAGRAPH_\nIme Otonove prve supruge nije nam poznato._NEWLINE_Njegova je druga supruga bila Elizabeta od Chappesa, znana i kao Izabela. Vjen\xc4\x8dali su se 1208. godine._NEWLINE_Otonu je prva \xc5\xbeena rodila Vilima, Guya I. i Bonne de la Roche. Guy je bio lord Atene._NEWLINE_Oton i Elizabeta bili su roditelji Otona II. od Raya, koji je o\xc5\xbeenio Margaretu od Tilch\xc3\xa2tela, k\xc4\x87er Guya II. od Tilch\xc3\xa2tela i njegove \xc5\xbeene Guillemette Burbonske."